મસાણી રાખની શરીર પર ચોળેલી થર અને નરમૂંડી માળાની ધારણા,સાથે વેતાળ-ભૂત-પિશાચનું સંમેલન!સળગતી ચિતાઓની વચ્ચે આશરો!શિવ સંદેશ આપે છે કે,જે રીતે એ અમૃત અને વિષ વચ્ચે સંંતુલન રાખે છે,રાજનાગ ધારણ કરે છે તેમ માનવીએ પણ સંતુલન ના ખોવું જોઇએ!માયા ક્ષણિક છે,એના મોહમાં જીંદગી ના હોમાય.સંસારની આવી વિષજાળોથી સંતુલન સાચવીને વૈરાગ્ય ધારણ કરો.ખરો ઉદ્દેશ્ય તો એક છે-જીવન મરણની ઘટમાળમાંથી મોક્ષમાર્ગી વાહન પકડવાનો જ સ્તો!